Έφιππος ο Αθηναίος

Ο Έφιππος ο Αθηναίος (4ος αι. π.Χ.) ήταν αρχαίος Έλληνας κωμικός (δραματικός) ποιητής της μέσης κωμωδίας.

Το 366 π.Χ. ο Αθηναίος αυτός κωμωδιογράφος δίδαξε το έργο του Άρτεμις. Διασώθηκαν οι τίτλοι και ελάχιστα αποσπάσματα από τις παρακάτω κωμωδίες του:

 Άρτεμις
 Εμπολή («εμπόρευμα»)
 Οβελιαφόροι ή Όμοιοι
 Πελταστής
 Έφηβοι
 Βούσιρις
 Γηρυόνης
 Κίρκη
 Κύδων
 Σαπφώ
 Φιλύρα
 Ναυαγοί

Αναφέρεται ότι στην κωμωδία Ναυαγοί ο `Εφιππος διακωμωδούσε τον Πλάτωνα και τους φίλους του. Στα σωζόμενα αποσπάσματα των κωμωδιών του Εφίππου μνημονεύονται οι Αλέξανδρος ο Φεραίος, Διονύσιος ο Πρεσβύτερος (ο τύραννος των Συρακουσών), Κότυς Α΄ (Οδρυσών) και άλλοι. Σημειώνεται ότι ένα επίγραμμα που ο Ευστάθιος Θεσσαλονίκης αποδίδει στον Έφιππο δεν είναι δικό του, αλλά κάποιου άγνωστου ποιητή.

Ο Έφιππος αναφέρεται από το λεξικό της Σούδας και από τον Αντίοχο τον Αλεξανδρέα.

 Παραπομπές 

 Πηγές 
 Νέα Ελληνική Εγκυκλοπαίδεια «Χάρη Πάτση», τόμος 13 (1971), σελ. 55
 Smith, William, ed.: Dictionary of Greek and Roman Biography and Mythology, Little, Brown & Co., Βοστώνη 1867

Εφιππος
Εφιππος
Κατηγορία:Ποιητές Μέσης Κωμωδίας